ddrg/super_eurlex huggingface dataset:
IARSCRÍBHINN

CUR CHUN FEIDHME DHLÍ AN AONTAIS MAIDIR LE TÁIRGÍ FEOLA I DTUAISCEART ÉIREANN TAR ÉIS DHEIREADH NA HIDIRTHRÉIMHSE

DEARBHÚ AONTAOBHACH ÓN AONTAS EORPACH

Tugann an tAontas Eorpach dá aire an dearbhú ón Ríocht Aontaithe lena leagtar amach an cleachtas atá beartaithe aici a chur ar bun a mhéid a bhaineann le hallmhairí na dtáirgí feola sin ón mBreatain Mhór isteach go Tuaisceart Éireann ar feadh na tréimhse ón 1 Iúil go dtí an 30 Meán Fómhair 2021. Tugann an tAontas dá aire go ndearnadh coigeartuithe áirithe ar shlabhraí soláthair cheana féin le linn na chéad 6 mhí de 2021. De réir staitisticí trádála, is é sin an cás go háirithe maidir le feoil mhionaithe. Is é is cuspóir don tréimhse bhreise seo deis a thabhairt do gheallsealbhóirí, agus go háirithe d’ollmhargaí i dTuaisceart Éireann, chun coigeartú ar a slabhraí soláthair a chur i gcrích.

Beidh tionchar ag an gcleachtas seo ar sheasamh an Aontais a mhéid a bhaineann le dul in iontaoibh fheidhmiú na gcumhachtaí dá dtagraítear in Airteagal 12(4) den Phrótacal.

Mar a chuirtear in iúl sa litir ón Ríocht Aontaithe an 17 Meitheamh ina moltar go gcuirfear síneadh ama leis an gcur chuige a leagadh amach ina dearbhú aontaobhach an 17 Nollaig 2020 ionas go mbeifear ina bhun ar feadh 3 mhí eile, molann an Ríocht Aontaithe “na socruithe tréimhse cairde atá ann cheana atá i bhfeidhm maidir leis na gluaiseachtaí sin, iad a choinneáil” ar feadh na tréimhse sin.

Meabhraíonn an tAontas gur oibleagáid dlí idirnáisiúnta atá ar an Aontas agus ar an Ríocht Aontaithe é cur chun feidhme iomlán an Chomhaontaithe um Tharraingt Siar.

Tugann an tAontas dá aire nach mór do tháirgí feola atá faoi réir an nós imeachta cainéalaithe dá dtagraítear sa dearbhú aontaobhach ón Ríocht Aontaithe a bheith fós faoi rialú údaráis inniúla Thuaisceart Éireann ag gach céim den nós imeachta sin. Leagann an tAontas béim ar a thábhachtaí atá sé a áirithiú go bhfuil an bonneagar agus na hacmhainní is gá ag Poist Rialaithe Teorann i dTuaisceart Éireann chun go mbeifear in ann na rialuithe go léir is gá de réir an Rialacháin maidir le Rialuithe Oifigiúla an Aontais a dhéanamh.
CINNEADH (CBES) 2021/1200 ÓN gCOMHAIRLE

an 19 Iúil 2021

lena gcuirtear síneadh le téarma oifige an Chathaoirligh ar Choiste Míleata an Aontais Eorpaigh agus lena gceaptar an chéad Chathaoirleach eile ar Choiste Míleata an Aontais Eorpaigh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 240 de,

Ag féachaint do Chinneadh 2001/79/CBES ón gComhairle an 22 Eanáir 2001 lena mbunaítear Coiste Míleata an Aontais Eorpaigh (1), agus go háirithe Airteagal 3 de,

De bharr an mhéid seo a leanas:

(1) De bhun Chinneadh 2001/79/CBES, tá an Chomhairle chun an Cathaoirleach ar Choiste Míleata an Aontais Eorpaigh (“an Coiste Míleata”) a cheapadh ar mholadh ón gCoiste Míleata, ag teacht le chéile dó ar leibhéal na gCeann Cosanta. I gcomhréir leis an gCinneadh sin, 3 bliana a bheidh i dtéarma oifige Chathaoirleach an Choiste Mhíleata, mura gcinnfidh an Chomhairle a mhalairt.

(2) An 20 Feabhra 2018, trí bhíthin Chinneadh (CBES) 2018/297 (2), cheap an Chomhairle an Ginearál Claudio GRAZIANO ina Cathaoirleach ar an gCoiste Míleata, go heisceachtúil, ar feadh tréimhse 3 bliana go leith, ón 6 Samhain 2018.

(3) Ag an gcruinniú a bhí aige an 19 Bealtaine 2021, moladh ag cruinniú an Choiste Mhíleata, ag teacht le chéile dó ar leibhéal na gCeann Cosanta, go gceapfaí an Ginearál Robert BRIEGER ina Chathaoirleach ar an gCoiste Míleata, go ceann tréimhse 3 bliana, dar tosach 1 Meitheamh 2022.

(4) Ba cheart, dá bhrí sin, síneadh a chur le téarma oifige an Ghinearáil Claudio GRAZIANO mar Chathaoirleach an Choiste Mhíleata go dtí tús théarma oifige an Ghinearáil Robert BRIEGER.

(5) Ba cheart an Ginearál Robert BRIEGER a cheapadh ina Chathaoirleach ar an gCoiste Míleata ón 1 Meitheamh 2022 go dtí an 31 Bealtaine 2025,

TAR ÉIS AN CINNEADH SEO A GHLACADH:

Airteagal 1 Leis sin, cuirtear síneadh le téarma oifige an Ghinearáil Claudio GRAZIANO mar Chathaoirleach an Choiste Mhíleata go dtí an 31 Bealtaine 2022.

Airteagal 2 Leis seo, ceaptar an Ginearál Robert BRIEGER ina Chathaoirleach ar Choiste Míleata an Aontais Eorpaigh ón 1 Meitheamh 2022 go dtí an 31 Bealtaine 2025.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 19 Iúil 2021. Thar ceann na Comhairle An tUachtarán J. PODGORŠEK

(1) IO L 27, 30.1.2001, lch. 4.

(2) Cinneadh (CBES) 2018/297 ón gComhairle an 20 Feabhra 2018 lena gceaptar an Cathaoirleach ar Choiste Míleata an Aontais Eorpaigh (IO L 56, 28.2.2018, lch. 33).
(7)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas maidir le teitreabóráit déshóidiam a úsáid i dtáirgí bithicídeacha de chineál táirge 8 sula nglacfar cinneadh maidir lena athnuachan. Dá bhrí sin is iomchuí dáta éaga an fhormheasa maidir le teitreabóráit déshóidiam a úsáid i dtáirgí bithicídeacha de chineál táirge 8 a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. I bhfianaise na dteorainneacha ama le haghaidh na meastóireachta ag an údarás inniúil meastóireachta, le haghaidh ullmhú agus chur isteach na tuairime ag an nGníomhaireacht, agus i bhfianaise na tréimhse ama is gá chun a chinneadh ar comhlíonadh ceann amháin ar a laghad de na coinníollacha in Airteagal 5(2), an chéad fhomhír, de Rialachán (AE) Uimh. 528/2012 agus an bhféadfar formheas teitreabóráite déshóidiam a athnuachan dá bhrí sin, is iomchuí dáta éaga an fhormheasa a chur ar atráth go dtí an 28 Feabhra 2024.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú agus tástáil arna n-eisiúint ag Ríocht Mharacó do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú agus tástáil arna n-eisiúint ag Ríocht Mharacó do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.
(7)

An obair a rinne CEN agus Cenelec ar bhonn na hiarrata ón gCoimisiún, is é an toradh a bhí uirthi go ndearnadh athbhreithniú ar na caighdeáin chomhchuibhithe seo a leanas, caighdeáin a foilsíodh i sraith C d’Iris Oifigiúil an Aontais Eorpaigh (4): EN 1359:1998/A1:2006; EN 12261:2002/A1:2006; EN 12405-1:2005+A2:2010; agus EN 14236:2007. Dá bhrí sin, is gá na tagairtí do na caighdeáin sin a tharraingt siar as Iris Oifigiúil an Aontais Eorpaigh. Tarraingt siar na dtagairtí do na caighdeáin chomhchuibhithe sin, is gá í a chur siar ionas go mbeidh a ndóthain ama ag monaróirí ullmhú do na caighdeáin athbhreithnithe nó leasuithe ar chaighdeáin a chur i bhfeidhm.
CINNEADH (AE) 2021/1741 ÓN gCOMHAIRLE

an 23 Meán Fómhair 2021

maidir leis an seasamh atá le glacadh, thar ceann an Aontais Eorpaigh laistigh de Chomhchoiste LEE a bhaineann le Prótacal 31 maidir le comhar I réimsí ar leith lasmuigh de na ceithre shaoirse, atá i gceangal le Comhaontú LEE (Clár EU4Health), a leasú

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 168(5) i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 maidir le comhar i réimsí ar leith lasmuigh de na ceithre shaoirse (“Prótacal 31”), atá i gceangal le Comhaontú LEE, a leasú, inter alia.

(3) Tá Rialachán (AE) 2021/522 ó Pharlaimint na hEorpa agus ón gComhairle (3) le hionchorprú i gComhaontú LEE.

(4) Ba cheart, dá bhrí sin, Prótacal 31 a ghabhann le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atá beartaithe ar Phrótacal 31maidir le comhar i réimsí ar leith lasmuigh de na ceithre shaoirse, atá i gceangal le LEE, beidh sé bunaithe ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 23 Meán Fómhair 2021. Thar ceann na Comhairle An tUachtarán G. DOVŽAN

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (“Clár EU4Health”) don tréimhse 2021-2027, agus lena n-aisghairtear Rialachán (AE) Uimh. 282/2014 (IO L 107, 26.3.2021, lch. 1).

(4) Féach doiciméad ST 11535/21 ag http://register.consilium.europa.eu.
(1)

An 27 Aibreán 2011 ghlac an Coimisiún Cinneadh 2011/278/AE (2) lena gcinntear rialacha uile-Aontais idirthréimhseacha le haghaidh lamháltais astaíochtaí a leithdháileadh saor in aisce ar bhealach comhchuibhithe de bhun Airteagal 10a de Threoir 2003/87/CE ó Pharlaimint na hEorpa agus ón gComhairle (3). De bhun Airteagal 27 de Rialachán Tarmligthe (AE) 2019/331 ón gCoimisiún (4), leanann Cinneadh 2011/278/AE d’fheidhm a bheith aige maidir le leithdháiltí a bhaineann leis an tréimhse sin roimh an 1 Eanáir 2021. Baineann gach leithdháileadh faoina dtugtar fógra dá dtagraítear sa chinneadh seo le leithdháileadh saor in aisce na lamháltas astaíochtaí le haghaidh na tréimhse ó 2013 go 2020.
CINNEADH (AE) 2021/1732 ÓN gCOMHAIRLE

an 23 Meán Fómhair 2021

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann leis an leasú ar Phrótacal 31 maidir le comhar i réimsí ar leith lasmuigh de na ceithre shaoirse, atá i gceangal le Comhaontú LEE (Clár an Chóir Dlúthpháirtíochta Eorpaigh)

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 165(4), Airteagal 166(4) agus Airteagal 214(5), i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh, inter alia, Prótacal 31 maidir le comhar i réimsí ar leith lasmuigh de na ceithre shaoirse (“Prótacal 31”), atá i gceangal le Comhaontú LEE, a leasú.

(3) Tá Rialachán (AE) 2021/888 ó Pharlaimint na hEorpa agus ón gComhairle (3) le hionchorprú i gComhaontú LEE.

(4) Ba cheart, dá bhrí sin, Prótacal 31 a ghabhann le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais i gComhchoiste LEE i ndáil leis an leasú atá beartaithe ar Phrótacal 31 maidir le comhar i réimsí ar leith lasmuigh de na ceithre shaoirse, atá i gceangal le Comhaontú LEE, beidh sé bunaithe ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 23 Meán Fómhair 2021. Thar ceann na Comhairle An tUachtarán G. DOVŽAN

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2021/888 ó Pharlaimint na hEorpa agus ón gComhairle an 20 Bealtaine 2021 lena mbunaítear Clár an Chóir Dlúthpháirtíochta Eorpaigh agus lena n-aisghairtear Rialacháin (AE) 2018/1475 agus (AE) Uimh. 375/2014 (IO L 202, 8.6.2021, lch. 32).

(4) Féach doiciméad ST 11221/21 ag http://register.consilium.europa.eu.
(2)

D’eisigh an Coimisiún sainordú caighdeánaithe, is é sin M/428, i réimse na seirbhísí poist an 9 Deireadh Fómhair 2008. Le Cinneadh Cur Chun Feidhme C(2016) 4876 ón gCoimisiún (3), d’iarr an Coimisiún ar an gCoiste Eorpach um Chaighdeánú (CEN) caighdeáin Eorpacha nó táirgí inseachadta caighdeánaithe Eorpacha a dhréachtú agus a athbhreithniú chun tacú le cur chun feidhme Airteagal 20 de Threoir 97/67/CE agus mar thacaíocht le Gníomhaíocht 5 den Teachtaireacht ón gCoimisiún dar teideal A roadmap for completing the single market for parcel delivery - Build trust in delivery services and encourage online sale (4)[Treochlár chun bailchríoch a chur ar an margadh aonair um sheachadadh beartán - Cur leis an muinín i seirbhísí seachadta agus díolacháin ar líne a spreagadh].
CINNEADH (AE) 2021/1798 ÓN gCOMHAIRLE

an 7 Deireadh Fómhair 2021

lena gcuirtear síneadh le téarma oifige Stiúrthóir Feidhmiúcháin Europol

TÁ COMHAIRLE AN AONTAIS EORPAIGH,

Ag féachaint do Rialachán (AE) 2016/794 ó Pharlaimint na hEorpa agus ón gComhairle an 11 Bealtaine 2016 maidir le Gníomhaireacht an Aontais Eorpaigh i ndáil le Comhar i bhForfheidhmiú an Dlí (Europol) agus lena n-aisghairtear Cinntí 2009/371/CGB, 2009/934/CGB, 2009/935/CGB, 2009/936/CGB agus 2009/968/CGB ón gComhairle agus a ghabhann ionad na gCinntí sin (1), agus go háirithe Airteagal 54(3) go (5) de,

Ag gníomhú di mar an t-údarás a bhfuil an chumhacht aige Stiúrthóir Feidhmiúcháin Europol a cheapadh,

Ag féachaint don togra ó Bhord Bainistíochta Europol an 15 Márta 2021,

De bharr an mhéid seo a leanas:

(1) Ceapadh Catherine DE BOLLE mar Stiúrthóir Feidhmiúcháin Europol le Cinneadh ón gComhairle an 8 Márta 2018 (2). Rachaidh téarma oifige Catherine DE BOLLE in éag an 1 Bealtaine 2022.

(2) Ceaptar Stiúrthóir Feidhmiúcháin Europol ar feadh tréimhse ceithre bliana, tréimhse ar féidir síneadh a chur léi uair amháin i gcomhréir le hAirteagal 54(4) de Rialachán (AE) 2016/794.

(3) Le cinneadh Bhord Bainistíochta Europol an 1 Bealtaine 2017, leagtar amach an nós imeachta maidir le síneadh a chur le téarma oifige Stiúrthóir Feidhmiúcháin Europol.

(4) Chuir an Bord Bainistíochta in iúl do Pharlaimint na hEorpa go molfadh sé don Chomhairle síneadh a chur le téarma oifige Catherine DE BOLLE.

(5) Mhol an Bord Bainistíochta don Chomhairle síneadh a chur le téarma oifige Stiúrthóir Feidhmiúcháin Europol, Catherine DE BOLLE.

(6) Ar bhonn an togra sin, is mian leis an gComhairle síneadh a chur le téarma oifige Catherine DE BOLLE mar Stiúrthóir Feidhmiúcháin Europol,

TAR ÉIS AN CINNEADH SEO A GHLACADH:

Airteagal 1 Leis seo cuirtear síneadh le téarma oifige Catherine DE BOLLE mar Stiúrthóir Feidhmiúcháin Europol ón 2 Bealtaine 2022 go dtí an 1 Bealtaine 2026 ag grád AD 16.

Airteagal 2 Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh i Lucsamburg, 7 Deireadh Fómhair 2021. Thar ceann na Comhairle An tUachtarán M. DIKAUČIČ

(1) IO L 135, 24.5.2016, lch. 53.

(2) IO C 122, 9.4.2018, lch. 1.
(3)

Faoi Airteagal 14(5) den Chomhaontú um Éascú, is féidir le gach Páirtí an Comhaontú um Éascú a chur ar fionraí go hiomlán nó go páirteach. Tabharfar fógra don Pháirtí eile maidir leis an gcinneadh fionraíochta 48 n-uair an chloig ar a dhéanaí tar éis dó a theacht i bhfeidhm. An Páirtí a chuir an Comhaontú um Éascú ar fionraí, is é a chuirfidh an Páirtí eile ar an eolas a luaithe is nach mbeidh feidhm a thuilleadh leis na cúiseanna a bhaineann leis an gcur ar fionraí.
Airteagal 2

1. Leis an seasamh atá le glacadh thar ceann an Aontais, mar a leagtar amach in Airteagal 1 é, cuimsítear na leasuithe lena mbaineann a mhéid a thagann na leasuithe sin faoi inniúlacht eisiach an Aontais agus a mhéid a fhéadfaidís difear a dhéanamh do rialacha comhchoiteanna an Aontais. Cuirfidh na Ballstáit, ar baill iad uile de IMO, an méid sin in iúl, ag gníomhú dóibh go comhpháirteach ar mhaithe le leas an Aontais.
CINNEADH (AE) 2021/2231 ÓN gCOMHAIRLE

an 9 Nollaig 2021

maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair le haghaidh 2022 a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91 agus Airteagal 100(2), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Thug an tAontas an Conradh lena mbunaítear an Comhphobal Iompair (“TCT”) i gcrích trí bhíthin Chinneadh (AE) 2019/392 ón gComhairle (1) agus tháinig sé i bhfeidhm an 1 Bealtaine 2019.

(2) De bhun Airteagal 35 TCT, tá Coiste Stiúrtha Réigiúnach an Chomhphobal Iompair (“an Coiste Stiúrtha”) le buiséad an Chomhphobail Iompair a ghlacadh gach bliain. De réir Airteagal 35 TCT, tugtar de chumhacht freisin don Choiste Stiúrtha cinntí a ghlacadh lena sonraítear an nós imeachta maidir leis an mbuiséad a chur chun feidhme.

(3) Tá an Coiste Stiúrtha le cinneadh a ghlacadh maidir le buiséad an Chomhphobail Iompair do 2022 le linn a chruinnithe i mí na Nollag 2021.

(4) Tá gá le buiséad an Chomhphobail Iompair le haghaidh 2022 atá beartaithe ionas go bhfeidhmeoidh comhlachtaí an Chomhphobail Iompair go cuí. Cumhdaítear leis na costais le haghaidh acmhainní daonna, taistil, trealamh agus bogearraí TF, chomh maith le caiteachas oibríochtúil amhail staidéir, cúnamh teicniúil agus eagrú comhdhálacha agus cruinnithe.

(5) Is iomchuí an seasamh atá le glacadh thar ceann an Aontais sa Choiste Stiúrtha a bhunú, ós rud é go bhfuil cinneadh den sórt sin riachtanach d’fheidhmiú Bhuanrúnaíocht an Chomhphobail Iompair, agus beidh siad ina gceangal ar an Aontas,

TAR ÉIS AN CINNEADH SEO A GHLACADH:

Airteagal 1 Beidh an seasamh atá le glacadh thar ceann an Aontais i gCoiste Stiúrtha Réigiúnach an Chomhphobail Iompair a mhéid a bhaineann le buiséad an Chomhphobail Iompair don bhliain 2022 bunaithe ar an dréachtchinneadh ón gCoiste Stiúrtha Réigiúnach (2).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 9 Nollaig 2021. Thar ceann na Comhairle An tUachtarán A. HOJS

(1) Cinneadh (AE) 2019/392 ón gComhairle an 4 Márta 2019 maidir le tabhairt i gcrích, thar ceann an Aontais Eorpaigh, an Chonartha lena mbunaítear an Comhphobal Iompair (IO L 71, 13.3.2019, lch. 1).

(2) Féach doiciméad ST 14006/21 ag http://register.consilium.europa.eu
(25)

Chun a áirithiú go gcuirfear an Bhliain Eorpach chun feidhme go héifeachtach agus go héifeachtúil, leis an mBliain Eorpach, ba cheart an úsáid is mó is féidir a bhaint as na sásraí seachadta atá i bhfeidhm cheana. Chun breisluach na Bliana Eorpaí a bharrfheabhsú agus tionchar dearfach breise ar dhaoine óga san Eoraip a bhaint amach, ba cheart sineirgí agus comhlántacht a lorg, go háirithe, idir an Bhliain Eorpach agus cláir de chuid an Aontais, lena n-áirítear na cláir a mbaineann for-rochtain idirnáisiúnta atá spriocdhírithe ar dhaoine óga leo, na cláir gan gné thrasnáisiúnta ná idirnáisiúnta, go háirithe na cláir a bhaineann leis an oideachas agus an oiliúint, leis an spórt, le cultúr agus na meáin, leis an óige agus lena sláinte, lena n-áirítear a meabhairshláinte, chomh maith leis an dlúthpháirtíocht, le hobair dheonach, leis an bhfostaíocht agus cuimsiú sóisialta, le taighde agus nuálaíocht, leis an tionscal agus fiontar, leis an mbeartas digiteach, le talmhaíocht agus forbairt tuaithe i gcás ina leagtar béim leis na cláir sin ar fheirmeoirí óga, leis an gcomhshaol agus an aeráid, leis an mbeartas comhtháthaithe, le himirce, le slándáil agus le comhar agus forbairt idirnáisiúnta. Ba cheart sineirgí agus comhlántacht a lorg idir an Bhliain Eorpach agus gníomhaíochtaí a dhéanann na Ballstáit. Le sineirgí agus comhlántacht, ba cheart cur le cláir agus gníomhaíochtaí an Aontais a dhéanann na Ballstáit.
Iris Oifigiúil an Aontais Eorpaigh

Ceartúchán ar Chinneadh (CBES) 2022/267 ón gComhairle an 23 Feabhra 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

( Iris Oifigiúil an Aontais Eorpaigh L 42 I an 23 Feabhra 2022 )

Ar leathanach 130, in iontráil uimhir 321:

in ionad:

“Yuri Grigoryevich”,

léitear:
(4)

De bhun Airteagal 395(2), an dara fomhír, de Threoir 2006/112/CE, tharchuir an Coimisiún an iarraidh a rinne an Ungáir chuig na Ballstáit eile i litir dar dáta an 28 Meitheamh 2021. I litir dar dáta an 29 Meitheamh 2021, thug an Coimisiún fógra don Ungáir go raibh an fhaisnéis ar fad aige a bhí riachtanach chun breithmheas a dhéanamh ar an iarraidh.
(4)

Ar bhonn na hiarrata a leagtar amach i gCinneadh Cur Chun Feidhme C(2021) 2406, rinne CEN agus Cenelec athbhreithniú ar na caighdeáin chomhchuibhithe EN ISO 11737-1:2018, EN ISO 13408-6:2011, EN ISO 13485:2016, EN ISO 15223-1:2016 agus EN ISO 17511:2003, caighdeáin a bhí ann cheana, chun an dul chun cinn teicniúil agus eolaíoch is déanaí a chur san áireamh, agus chun na caighdeáin sin a oiriúnú do cheanglais Rialachán (AE) 2017/746. Is é an toradh a bhí air sin gur glacadh na caighdeáin chomhchuibhithe EN ISO 13408-6:2021 maidir le próiseáil aiseipteach táirgí cúram sláinte, EN ISO 15223-1:2021 maidir le siombailí atá le húsáid leis an bhfaisnéis atá le soláthar ag an monaróir agus EN ISO 17511:2021 maidir le ceanglais maidir le hinrianaitheacht mhéadreolaíoch a shuí i gcás luachanna a shanntar do chalabróirí, d’ábhair rialaithe fíre agus do shamplaí daonna agus leasú EN ISO 11737-1:2018/A1:2021 ar an gcaighdeán comhchuibhithe EN ISO 11737-1:2018 maidir le steiriliú táirgí cúraim sláinte agus leasú EN ISO 13485:2016/A11:2021 ar an gcaighdeán comhchuibhithe EN ISO 13485:2016 maidir le córais bainistíochta cáilíochta.
IARSCRÍBHINN

In Iarscríbhinn I agus Iarscríbhinn III a ghabhann le Cinneadh (CBES) 2015/1333, cuirtear an méid seo a leanas in ionad iontráil 15:

“15. Ainm: 1: SAADI 2: QADHAFI 3: n/b 4: n/b

Teideal: n/b Ainmniú: Ceannasaí ar Special Forces Dáta Breithe: a)27 Bealtaine 1973b) 1 Eanáir 1975Áit bhreithe: Tripilí, an Libia Ardcháilíocht dá ngairtear freisin.: n/b Cáilíocht íseal dá ngairtear freisin.: n/b Náisiúntacht: n/b Uimh. an Phas: a) 014797 b) 524521 c) Uimhir na Libia AA862825, arna eisiúint an 19 Bealtaine 2021, arna eisiúint i dTripilí (in éag 18 Bealtaine 2029) Uimh. aitheantais náisiúnta: n/b Seoladh: an Libia (faoi choinneáil) Arna liostú:26 Feabhra 2011 (arna leasú an 28 Eanáir 2022, 26 Márta 2015, 2 Aibreán 2012, 14 Márta 2012) Faisnéis eile: Liostaithe de bhun mhír 15 de rún 1970 (Toirmeasc Taistil). Liostaithe an 17 Márta 2011 de bhun mhír 17 de rún 1970 (Reo Sócmhainní).”